Document ID: /roh_data/filtered/fineweb-2-filterrobots_roh.jsonl.gz/15797

In auto era sin viadi da Tusaun en direcziun sid. Curt suenter l’access da Ziràn, là è in sectur da plazzal separà cun ina saiv da segirezza, ha l'auto prendì il vial fallà ed è collidà frontalmain cun in auter auto.
Sis persunas blessadas
Il manischunz da l’auto che vegniva encunter ha la Rega transportà cun grevas blessuras en l’ospital chantunal a Cuira. Las tschintg persunas en l’auto ch’è charrà sin il vial fallà han blessuras levas fin mez grevas. Quests blessads han duas ambulanzas transportà en l’ospital a Tusaun.
L'autostrada è stada serrada durant in’ura e mesa. La polizia ha svià il traffic sur la via chantunala.
RR novitads 14:00